‘गाड सेव दि किंग’ में अपने घरै च जागतेंई सखान्दा हा। मिगी याद ऐ जे ट्रेनिंग कालज दे जागतेईं बी में ए गीत गाने दी जाच सखाई ही। पर ए याद नईं रेहदा जे ए हीरक-जयन्ती दा मौका हा जां ऐडवर्ड सतवें दी ताजपोशी दा। अग्गें चलियै, ए गी त मिगी किज नामनासब सेई होन लगा। जियां-जियां अहिंसा बारै मेरे बचार पक्कें होंदे गे, उयां उयां गै में अपनी जीब्है दी ते अपने बचारें दी मती चौकसी करन लगा। इस गीत च दौं पक्तियें दा भाव इयां ऐ।